

|  |  |  |  |  |  |
| --- | --- | --- | --- | --- | --- |
| วันที่ | โปรแกรมทัวร์ | อาหาร | | | โรงแรม |
| เช้า | เที่ยง | เย็น |
| 1 | สนามบินสุวรรณภูมิ – สนามบินอาบูดาบี |  |  | Airplane |  |
| 2 | เมืองซูริค – เมืองเบิร์น – เที่ยวชมบ่อหมี – เมืองเจนีวา – ชมชวนอังกฤษ – นาฬิกาดอกไม้ – น้ำพุกลางทะเลสาบ | Airplane | Checkmark | Checkmark | **Hotel Cornavin Geneva**  หรือเทียบเท่า |
| 3 | เมืองโลซาน – เมืองเวเวย์ – หมู่บ้านเชเบอรซ์ – นั่งรถรางชมไร่องุ่นอันกว้างใหญ่ริมทะเลสาบ – ชิมไวน์นานาชนิด หมู่บ้านที่ผลิตไวน์ที่องค์กร **UNESCO** ยกให้เป็นมรดกโลก – เมืองมองเทรอซ์ | Checkmark | Checkmark | Checkmark | **Hotel Eurotel Montreux**  หรือเทียบเท่า |
| 4 | หมู่บ้านทาซ – เที่ยวชมเมืองเซอร์แมท – นั่งรถไฟขึ้นเขากอร์เนอร์แกรต – นอนเซอร์แมท 1 คืน | Checkmark | Checkmark | Checkmark | **Hotel Pollux Zermatt**  หรือเทียบเท่า |
| 5 | นั่งรถไฟกลาเซียเอ็กเพรส รถไฟด่วนที่วิ่งช้าที่สุดในโลก – เมืองบริก – หมู่บ้านคันเดอร์เตค – นั่งกระเช้าขึ้นชมทะเลสาบเออชีเนิน – อิสระให้ท่านเล่น Mountain Coaster – เมืองอินเทอร์ลาเก้น | Checkmark | Checkmark | Checkmark | **Hotel Metropole Interlaken**  หรือเทียบเท่า |
| 6 | หมู่บ้านกรินเดิลวัลท์ – นั่งรถไฟและกระเช้าขึ้นสู่ยอดเขาจุงเฟรา – เมืองลูเซิร์น – ช้อปปิ้ง | Checkmark | Checkmark | Checkmark | **Hotel Ameron Flora Lucerne**  หรือเทียบเท่า |
| 7 | เมืองซูริค – เที่ยวชมเมืองซูริค – อิสระช้อปปิ้งตามอัธยาศัย | Checkmark | Checkmark | Checkmark | **Hotel Movenpick Zurich Airport**  หรือเทียบเท่า |
| 8 | สนามบินซูริค – สนามบินอาบูดาบี | Checkmark | Airplane | Airplane |  |
| 9 | สนามบินอาบูดาบี - สนามบินสุวรรณภูมิ |  |  |  |  |

****



|  |  |
| --- | --- |
| **Day1 สนามบินสุวรรณภูมิ – สนามบินอาบูดาบี**  18.00 นัดหมายพร้อมกันที่ **สนามบินสุวรรณภูมิ** โปรดสังเกตุป้าย เลทส์โกกรุ๊ป พบเจ้าหน้าที่คอยให้การต้อนรับพร้อมอำนวยความสะดวกเช็คอินให้แก่ท่าน  21.05 ออกเดินทางสู่ **สนามบินอาบูดาบี** ประเทศสหรัฐอาหรับ  เอมิเรตส์ โดยสายการบิน **Etihad Airline** เที่ยวบินที่ **EY 407**  (บริการอาหารและเครื่องดื่มบนเครื่อง) ใช้เวลาเดินทางประมาณ 6 ชั่วโมง 30 นาที | **Day2 สนามบินอาบูดาบี – สนามบินซูริค – เมืองเบิร์น เมืองเจนีวา**  00.30 เดินทางถึง **สนามบินอาบูดาบี** ประเทศสหรัฐอาหรับเอมิเรตส์ และรอต่อเครื่อง  02.20 ออกเดินทางสู่ **สนามบินซูริค** ประเทศสวิตเซอร์แลนด์  โดยสายการบิน **Etihad Airways** เที่ยวบินที่ **EY 073** (บริการอาหารและเครื่องดื่มบนเครื่อง) ใช้เวลาเดินทางประมาณ 6 ชั่วโมง 55 นาที  06.50 เดินทางถึง **สนามบินซูริค** ประเทศสวิตเซอร์แลนด์ผ่านการตรวจคนเข้าเมืองรับสัมภาระผ่านจุดคัดกรองตามระเบียบการของสนามบิน  นำท่านเดินทางสู่ **เมืองเบิร์น (Bern)** (ใช้เวลาในการเดินทางประมาณ 1.30 ชั่วโมง) เบิร์นเป็นเมืองหลวงของสวิตเซอร์แลนด์ ซึ่ง Bern แปลว่า Bear หรือ หมี นั่นเอง นำท่านเยี่ยมชมเมืองเบิร์น ซึ่งเป็นเมืองเก่าแก่ที่ได้รับการขึ้นทะเบียนมรดกโลกโดยองค์การยูเนสโก ผ่านชม **เซนทรัม พอล คลี (Zentrum paul klee)** เป็นพิพิธภัณฑ์ที่ทุ่มเทให้กับศิลปิน พอลคลี เป็นการออกแบบของสถาปนิกชาวอิตาเลียน ซึ่งงานภาพประมาณ 40% ในพิพิธภัณฑ์นี้ เป็นของ พอลคลี นำท่านเดินทางสู่ **บ่อหมีสีน้ำตาล Bear Park)** สัตว์ที่เป็นสัญลักษณ์ของเมือง นำท่านเดินทางสู่ **ถนนบาห์นฮอฟพลัทซ์ (Bahnhof Platz)** จัตุรัสหน้าสถานีรถไฟเป็นถนนสายหลักที่มีร้านอาหาร ร้านค้า ต่างๆมากมาย นำท่านชม **ประตูเมืองโบราณ (Kafigturm OR Prison Tower) , น้ำพุปีศาจกินเด็ก (Kindlifressen Brunnen) , หอนาฬิกาไซ้ท์คล็อคเค่นทรัม (Zytgloggeturm OR Zeitglockenturm)** |



|  |  |
| --- | --- |
| **ศาลาว่าการเมืองเบิร์น(City Hall of Bern)** อิสระให้ท่านถ่ายรูปและช้อปปิ้งตามอัธยาศัย  เที่ยง บริการอาหารกลางวัน ณ ภัตตาคารจีน  นำท่านเดินทางสู่ **เมืองเจนีวา (Geneva)** (ใช้เวลาในการเดินทางประมาณ 2 ชั่วโมง) เจนีวา เป็นเมืองใหญ่อันดับ 2 ของประเทศสวิตเซอร์แลนด์ รองจากซูริค นำท่านเข้าชม **สวนอังกฤษ (Jardin Anglais)** เป็นสถานที่พักผ่อนหย่อนใจริมทะเลสาบเจนีวาที่ชาวสวิตและนักท่องเที่ยวนิยมเข้ามาเยี่ยมชมความสวยงามของดอกไม้และวิวทะเลสาบสีฟ้า ชม **นาฬิกาดอกไม้ (L’ horloge Fleurie) , อนุเสาวรีย์แห่งการรวมชาติ (Monument National) , น้ำพุเจ็ดโด้ (The Jet d’ Eau)**  จากนั้นนำท่านเยี่ยมชมเขต **เมืองเก่าของเจนีวา (Geneva Old Town)** เพลิดเพลินกับการเดินเล่นชมเมือง บนถนนสายเล็กๆ  นำท่านเยี่ยมชม **วิหารเซนต์ปิแอร์ (St. Pierre Cathedral)** มหาวิหารเก่าแก่กว่า 850 ปีที่มีร้านค้าน่ารักมากมาย ให้ท่านได้เดินช้อปปิ้ง  ค่ำบริการอาหารค่ำ ณ ภัตตาคาร อาหารท้องถิ่น  ที่พัก Hotel Cornavin Geneva ระดับ 4 ดาว หรือเทียบเท่า | **Day3 เมืองโลซาน – เมืองเวเว่ย์ – หมู่บ้านเชเบรอส์ – นั่งรถรางพาโนรามิคชมทิวทัศน์ไร่องุ่นริมทะเลสาบ – ชิมไวน์นานาชนิด – เมืองมองเทรอซ์**  เช้า บริการอาหารเช้า ณ ห้องอาหารของโรงแรม  นำท่านเดินทางสู่ **เมืองโลซานน์ (Lausanne)** (ใช้เวลาในการเดินทางประมาณ 1 ชั่วโมง) นำท่านผ่านชมจุดสำคัญต่างๆของเมือง อาทิเช่น **มหาวิทยาลัยเมืองโลซานน์ (University of Lausanne)** มหาลัยที่เก่าแก่แห่งหนึ่งของโลก ผ่านชม **มหาวิหารโลซานน์ (Lausanne Cathedral) , พิพิธภัณฑ์โอลิมปิกสากล (The Olympic Museum)**  จากนั้น นำท่านเดินทางสู่ **เมืองเวเว่ย์ (Vevey)** (ใช้เวลาในการเดินทางประมาณ 30 นาที) เมืองเล็กๆที่ตั้งอยู่ด้านเหนือของทะเลสาบเจนีวา เป็นเมืองต้นกำเนิดของบริษัทเนสท์เล่ และยังเป็นบ้านของนักแสดงตลก ชาร์ลี แชปลิน ในช่วงท้ายของชีวิตอีกด้วย นำท่านถ่ายรูปเป็นที่ระลึกกับ **อนุสาวรีย์ชาลี แชปลิน (Charlie Chaplin)** และนำท่านถ่ายรูปคู่กับ **ส้อม (The Fok Alimentarium)** ที่อยู่กลางทะเลสาบเจนีวาซึ่งถือเป็นสัญลักษณ์  ของเมืองเวเวย์เลยก็ว่าได้ |



|  |  |
| --- | --- |
| เที่ยง บริการอาหารกลางวัน ณ ภัตตาคารจีน  นำท่านเดินทางสู่ **หมู่บ้านเชเบรอส์ (Chexbrs)** (ใช้เวลาในการเดินทางประมาณ 1 ชั่วโมง) ณ **เมืองลาโวซ์ (Lavaux)**  เชเบรอซ์ เป็นหมู่บ้านที่ปลูกไวน์ และมีไวน์ยี่ห้อต่างๆมากมาย ที่นี่ถือว่าเป็นสวรรค์ของคนรักองุ่นและไวน์เลิศรส เนินเขาริมทะเลสาบที่เต็มไปด้วยไร่องุ่นเรียงรายเป็นระยะทางมากกว่า 30 กิโลเมตร ถือเป็นแหล่งทำไร่องุ่นและผลิตไวน์ที่โด่งดังจนได้รับการขึ้นทะเบียนมรดกโลก  นำท่าน **นั่งรถรางพาโนรามิก (Panoramic Train)** ที่จะนำท่านลัดเลาะหมู่บ้านไปสู่ไร่องุ่นริมทะเลสาบ และชมสถานที่สำคัญต่างๆของหมู่บ้าน  จากนั้น นำท่านพักแวะ **ชิมไวน์ ขนิดต่างๆ (Wine Tasting)**    นำท่านเดินทางสู่ **เมืองมองเทรอซ์ (Montreux)** (ใช้เวลาในการเดินทางประมาณ 20 นาที) เมืองเล็กๆที่ตั้งอยู่บนชายฝั่งทะเลสาบเจนีวา นำท่านถ่ายรูป **ปราสาทชิลยอง (Chillon Castle)** ปราสาทที่ตั้งอยู่บนทะเลสาบเจนีวา อดีตถูกครอบครองโดยบ้านของซาวอยต่อมาถูกครอบครองโดยชาวเบอร์นีส ปัจจุบันเป็นของรัฐโวด์และถูกจัดให้เป็นสวิสทรัพย์สินทางวัฒนธรรมของชาติ  ค่ำ บริการอาหารค่ำ ณ ภัตตาคาร อาหารท้องถิ่น  ที่พัก Hotel Eurotel Montreux ระดับ 4 ดาว หรือเทียบเท่า | **Day4 หมู่บ้านทาซ – หมู่บ้านเซอร์แมท – นั่งรถไฟขึ้นสู่ เขากอร์เนอร์แกรต – ชมวิวยอดเขาแมทเทอร์ฮอร์น**  เช้า บริการอาหารเช้า ณ ห้องอาหารของโรงแรม  นำท่านเดินทางสู่ **หมู่บ้านทาซ (Tasch)** (ใช้เวลาในการประมาณ 2 ชั่วโมง) เป็นหมู่บ้านที่ตั้งอยู่กลางหุบเขาสูงชัน ด้วยทัศนียภาพที่สวยงามจึงเป็นสถานที่ท่องเที่ยวยอดนิยมแห่งหนึ่ง หมู่บ้านทาซเป็นทางผ่านไปยังจุดท่องเที่ยวต่างๆ ในแถบเทือกเขาแอลป์ของประเทศสวิตเซอร์แลนด์  จากนั้น นำท่านเดินทางสู่ **เมืองเซอร์แมท (Zermatt)** โดยการนั่งรถไฟระหว่างเมือง เซอร์แมทเป็นเมืองชนบทเล็กๆ ที่สวยงาม ล้อมรอบด้วยภูเขา ตั้งอยู่บนเทือกเขาแอลป์ในที่นี่เป็นเมืองท่องเที่ยวที่มีความปลอดภัยสูง เมืองเซอร์แมทก็มีการจัดการด้านสิ่งแวดล้อมต่างๆ ได้เป็นอย่างดี ทั้งการรักษาความสมบูรณ์ของธรรมชาติ การไม่อนุญาตให้ใช้รถยนต์แล่นในเมือง แต่ให้ใช้จักรยาน รถม้า หรือรถไฟฟ้าคันเล็กๆ เป็นพาหนะหลักแทน จนได้ชื่อว่าเป็น **เมืองปลอดมลพิษ**สามารถสูดความสดชื่นของอากาศบริสุทธิ์  เที่ยง บริการอาหารกลางวัน ณ ภัตตาคารจีน |



|  |  |
| --- | --- |
| นำท่านเดินไปยังสถานีรถไฟ เพื่อนั่งรถไฟขึ้นสู่  **เขากอร์เนอร์แกรต (Gornergrat)** รถไฟกอร์เนอร์แกรตเป็นรถไฟขึ้นภูเขาที่ตั้งอยู่ในรัฐวาเล ที่เชื่อมกับหมู่บ้านเซอร์แมท สถานีรถไฟกอร์เนอร์แกรตตั้งอยู่ที่ระดับความสูง 3,059 เมตร ทำให้ กอร์เนอร์แกรตเป็นรถไฟที่สูงเป็นอันดับสองใน  ยุโรปรองจาก จุงเฟรา ทางรถไฟสายนี้เปิดให้บริการในปี พ.ศ. 2411 ให้ท่านถ่ายรูปตามอัธยาศัย นำท่านนั่งรถไฟกอร์เนอร์แกรตลงมาสู่เมืองเซอร์แมท อิสระให้ท่านเดินชมเมืองเซอร์แมทและพักผ่อนตามอัธยาศัย  ค่ำ บริการอาหารค่ำ ณ ภัตตาคาร อาหารท้องถิ่น  ที่พัก Hotel Pollux Zermatt ระดับ 4 ดาว หรือเทียบเท่า | **Day5 นั่งรถไฟกลาเซียเอ็กเพรส รถไฟด่วนที่ช้าที่สุดในโลก – เมืองบริก – หมู่บ้านคันเดอร์ชเตค – นั่งกระเช้า ชมทะเลสาบเออชีเนิน – เมืองอินเทอร์ลาเก้น**  เช้า บริการอาหารเช้า ณ ห้องอาหารของโรงแรม  นำท่านนั่ง **รถไฟกลาเซียเอ็กเพรส** ออกจากหมู่บ้านเซอร์แมท กลาเซียเอ็กเพรสเป็น **รถไฟด่วนช้าที่สุดในโลก** เป็นรถไฟแบบ Panoramic View หน้าต่างและหลังคาตู้โบกี้จะเป็นกระจกใส ให้ท่านสามารถชื่นชม วิวอันสวยงามสองข้างทางได้อย่างชัดเจน จนถึงสู่ **เมืองบริก (Brig)** (ใช้เวลาในการเดินทางประมาณ 1.30 ชั่วโมง) เมืองประวัติศาสตร์ในรัฐวาเลส์ เมืองบริกมีอายุกว่า 800ปี มีความสำคัญในฐานะเส้นทางขนส่งสินค้าจากแคว้นลอมบาร์ดีประเทศอิตาลี ผ่านสวิตเซอแลนด์ สู่ฝรั่งเศสไปถึงยุโรปกลาง เที่ยวชมเมืองบริก ซึ่งมี **พระราชวังสต็อคคาลเปอร์ (Stockalper schloss)** เป็นแลนด์มาร์คสำคัญ ปราสาทสไตล์บาโรก ถูกสร้างขึ้นระหว่างปี 1658 – 1678 เป็นพระราชวังของพ่อค้าผ้าไหมที่มีชื่อว่า Kasper Stockalper ซึ่งเป็นอาคารส่วนตัวที่ใหญ่ที่สุดในสวิตเซอร์แลนด์ในขณะนั้น  เที่ยง บริการอาหารกลางวัน ณ ภัตตาคาร อาหารท้องถิ่น |



|  |  |
| --- | --- |
| นำท่านเดินทางสู่ **หมู่บ้านคันเดอร์เตค (Kandersteg)** (ใช้เวลาในการเดินทางประมาณ 1 ชั่วโมง) หมู่บ้านเล็กๆในเขตเบิร์น เมืองนี้มีชื่อเสียงในด้านทัศนียภาพภูเขาและทะเลสาบ  นำท่าน **นั่งกระเช้าจาก สถานี Gondelbahn Kandersteg Oeschinensee AG สู่สถานี Oeschinen Mountain Station** เป็นกระเช้าขนาดเล็กที่วนกลับมาเกือบตลอดเวลา ณ สถานีนี้มี เครื่องเล่นที่เรียกว่า Mountain Coaster หรือ Toboggan Run ให้ท่านได้ลองเล่นได้อย่างสนุกสนาน ซึ่งมีความยาวถึง 750 เมตรเลยทีเดียว    \*\* เนื่องจาก เครื่องเล่น Mountain Coaster สามารถเล่นได้ในกรณีที่รางเลื่อนแห้งเท่านั่น ทางเราจึงไม่ได้รวมค่าเล่นเครื่องเล่นนี้ ซึ่งราคาประมาณ 6 สวิตฟรัง หรือประมาณ 240 บาท ต่อท่าน ต่อ 1 รอบ สามารถเล่นได้ตั้งแต่เด็กอายุ 3 ขวบขึ้นไป (เด็ก 3 ขวบต้องนั่งกับเด็ก 8 ขวบขึ้นไปหรือผู้ใหญ่ 1 ท่าน) เด็กตั้งแต่ 8 ขวบขึ้นไปสามารถเล่นคนเดียวได้\*\*  นำท่านเดินทางสู่ **ทะเลสาบเออชีเนิน (Oeschinesee Lake)** | โดยนั่ง **Taxi ไฟฟ้า (UNESCO TAXI)** เป็นรถมินิบัสคันเล็กสีฟ้าที่จะวิ่งไปกลับรับส่งนักท่องเที่ยว ระหว่างสถานีกระเช้ากับทะเลสาบ วิ่งทุกๆครึ่งชั่วโมง ใช้เวลาประมาณ 8 นาที ก็จะถึงทะเลสาบเออชีเนิน เป็นทะเลสาบที่ตั้งอยู่ในหุบเขาเออชีเนินที่ระดับความสูง 1,578 เมตร เหนือระดับน้ำทะเล ทะเลสาบนี้มีพื้นที่น้ำประมาณ 1.1 ตารางกิโลเมตร มีความลึก เฉลี่ย 34 เมตร จุดที่ลึกที่สุดลึก 56 เมตร โดยทะเลสาบนี้รับน้ำมาจากภูเขาโดยรอบทั้งสี่ แต่ไม่มีธารน้ำออก น้ำไหลออกจากทะเลสาบโดยการซึมออกผ่านทางชั้นหินใต้ดิน ทะเลสาบแห่งนี้ยังเป็นส่วนนึงของ  **มรดกโลกยุงเฟรา อาเล็ทซ์ บีทฮอร์นตั้งแต่ปี ค.ศ. 2007** อิสระให้ท่านถ่ายรูปและดื่มด่ำกับธรรมชาติตามอัธยาศัย และนำท่านเดินทางกลับลงไปสู่กระเช้าสถานีเริ่มต้นดั่งเดิม  นำท่านเดินทางสู่ **เมืองอินเทอร์ลาเก้น (Interlaken)** (ใช้เวลาในการเดินทางประมาณ 45 นาที) ความหมายตรงตัวที่แปลว่า  “เมืองระหว่างสองทะเลสาบ” เป็นเมืองที่ตั้งอยู่ระหว่าง ทะเลสาบทูน (Tune Lake) และ ทะเลสาบเบรียนซ์ (Brienz Lake) ทะเลสาบสีฟ้าสดใสแสนสวยงาม ถูกขนาบด้านหน้าหลังด้วยเทือกเขาเขียวชะอุ่ม  **ค่ำ บริการอาหารค่ำ ณ ภัตตาคาร เมนูพิเศษ!! คอมโบฟองดู**  **(ฟองดูชีส,ฟองดูน้ำมัน,ฟองดูช็อคโกแลต)**  ที่พัก Hotel Metropole Interlaken ระดับ 4 ดาว หรือเทียบเท่า |



**Day6 เมืองกรินเดิลวัลท์ – นั่งรถไฟไต่เขาจุงเฟรา – ถ้ำน้ำแข็งพันปี – ธารน้ำแข็ง – ยอดเขาจุงเฟรา – เมืองลูเซิร์น**

เช้า บริการอาหารเช้า ณ ห้องอาหารของโรงแรม

นำท่านเดินทางสู่ **เมืองกรินเดิลวัลท์ (Grindelwald)** เมืองตากอากาศเล็กๆแสนสวยงามของประเทศสวิตเซอร์แลนด์เป็นที่ตั้งของ **สถานีรถไฟกรินเดิลวัลด์ เทอร์มินอล (Grindelwald Terminal Station)** นำท่าน **ขึ้นเคเบิ้ลคาร์ Eiger** **Express** พิชิตยอดเขาจุงเฟรา เปลี่ยนขบวนรถไฟที่ **สถานีรถไฟไอเกอร์เกล็ทเชอร์** มีความสูงกว่าระดับน้ำทะเลถึง 11,333 ฟุตหรือ 3,454 เมตร ระหว่างทางขึ้นสู่ยอดเขา ท่านจะได้ผ่านชมความสวยงามที่ธรรมชาติสรรค์สร้าง คือ **ธารน้ำแข็งขนาดใหญ่** บริเวณเชิงเขาก่อนถึงสถานีปลายทางสถานีรถไฟจุงเฟรายอร์คสถานีรถไฟที่สูงที่สุดในทวีปยุโรป เดินทางถึง **ยอดเขาจุงเฟรา (Jungfrau / Top of Europe)** หนึ่งในยอดเขาที่สูงที่สุดในเทือกเขาแอลป์ ได้รับการขึ้นทะเบียนให้เป็นมรดกโลกโดยยูเนสโก

นำท่านเข้าชม **ถ้ำน้ำแข็งพันปี (Ice Palace)** เป็นถ้ำน้ำแข็งพันปีที่ไม่มีวันละลาย เกิดจากการขุดเจาะใต้ธารน้ำแข็ง Glacier ลึกลงไป 30 เมตร ภายในจะมีผลงานศิลปะเป็นน้ำแข็งแกะสลักอยู่ตามจุดต่างๆ และ **ลานสฟิงซ์** จุดชมวิวที่สูงที่สุดในยุโรปที่ระดับความสูงถึง 3,571 เมตร สามารถมองเห็นได้กว้างไกลที่ถึงชายแดนของประเทศสวิตเซอร์แลนด์ สัมผัสกับภาพของ **ธารน้ำแข็ง (Aletsch Glacier)** ที่ยาวที่สุดในเทือกเขาแอลป์ มีความยาวถึง 22 ก.ม. และความหนาถึง 700 เมตร โดยไม่เคยละลาย อิสระให้ท่านได้เพลิดเพลินกับการถ่ายรูปและกิจกรรมบนยอดเขา ที่ไม่ควรพลาดกับการส่งโปสการ์ดโดย **ที่ทำการไปรษณีย์ที่สูงที่สุดในยุโรป** ไปหาบุคคลที่ท่านนึกถึงในช่วงเวลาที่ดีที่สุด

เที่ยง บริการอาหารกลางวัน ณ ภัตตาคาร อาหารท้องถิ่น

นำท่านนั่งรถไฟไต่เขาลงจากยอดเขาจุงเฟราสู่ **สถานีรถไฟไอเกอร์เกล็ทเชอร์** โดยเปลี่ยนจากขบวนรถไฟมา **ลงเคเบิ้ลคาร์ Eiger** **Express** เพื่อมายัง **สถานีรถไฟกรินเดิลวัลด์ เทอร์มินอล (Grindelwald Terminal Station)**

นำท่านเดินทางสู่ **เมืองลูเซิร์น (Lucerne)** (ใช้เวลาในการเดินทางประมาณ 1.30 ชั่วโมง) เมืองท่องเที่ยวยอดนิยมอันดับหนึ่งของ ประเทศสวิตเซอร์แลนด์ที่ถูกห้อมล้อมไปด้วยทะเลสาบและขุนเขา

นำท่านเดินทางสู่**อนุสาวรีย์สิงโตหินแกะสลัก (Lion Monument of Lucerne)** แกะสลักบนผาหินธรรมชาติ เพื่อเป็นอนุสรณ์รำลึกถึงการสละชีพอย่างกล้าหาญของทหารสวิตเซอร์แลนด์ที่เกิดจากการปฏิวัติในประเทศฝรั่งเศสเมื่อปี ค.ศ. 1792

นำท่านเดินทางสู่ **สะพานไม้ชาเปล (Chapel Bridge)** ซึ่งมีความยาวถึง 204 เมตร ทอดข้ามผ่านแม่น้ำรอยส์ อันงดงามซึ่งเป็นเหมือนสัญลักษณ์ของเมืองลูเซิร์น เป็นสะพานไม้ที่มีหลังคาที่เก่าแก่ที่สุดในทวีปยุโรป อิสระให้ท่านเดินชอมเมืองและช้อปปิ้งตามอัธยาศัย

ค่ำ บริการอาหารค่ำ ณ ภัตตาคาร อาหารไทย

ที่พัก Hotel Ameron Flora Lucerne ระดับ 4 ดาว หรือเทียบเท่า



|  |  |
| --- | --- |
| **Day7 เมืองซูริค – นีเดอร์ดอร์ฟ – ถนนบานโฮฟซตราสเซอ – ถนนออกัสตินเนอร์กาส**  เช้า บริการอาหารเช้า ณ ห้องอาหารของโรงแรม  นำท่านเดินทางสู่ **เมืองซูริค (Zurich)** (ใช้เวลาเดินทางประมาณ 45 นาที) เมืองที่มีขนาดใหญ่ที่สุดของสวิตเซอร์แลนด์ เมืองซูริคขึ้นชื่อเรื่องมนต์เสน่ห์ของเมืองยุโรปโบราณที่มีงานสถาปัตยกรรมแบบเก่า ในขณะเดียวกันก็เป็นเมืองที่มีความเจริญทางเทคโนโลยีสมัยใหม่และถูกยกให้เป็นหนึ่งในลำดับต้นๆของเมืองที่มีคุณภาพชีวิตดีที่สุดในโลกนำท่านเยี่ยมชมบรรยากาศ **ย่านเมืองเก่าซูริค (Zurich Old Town)** ผ่านชม **โบสถ์หอคอยกรอสมุนเตอร์ (Grossmunster Church)** โบสถ์หอคอยคู่สูงระฟ้าที่ถูกสร้างขึ้นในช่วงปี ค.ศ. 1100 ภายในมีงานประติมากรรมและสถาปัตยกรรมการตกแต่งที่สวยงาม ผ่านชม **โบสถ์เซนต์ ปีเตอร์ (St. Peter’s Chruch)** หอนาฬิกาที่มีหน้าปัดนาฬิกาที่ใหญ่ที่สุดในทวีปยุโรป โดยมีเส้นผ่านศูนย์กลางที่ยาวถึง 8.7 เมตร และระฆังทั้ง 5 ใบที่ตีบอกเวลา ทำมาตั้งแต่ปี ค.ศ. 1880 นอกจากนั้นโบสถ์แห่งนี้ยังเป็นโบสถ์ที่เก่าแก่ที่สุดของเมือง ผ่านชม **โบสถ์ฟรอมุนสเตอร์ (Fraumunster Abbey)** ชื่อเรื่องงานกระจกสี (Stain Glass) มีหน้าต่างกระจกสีอันสวยงามโดดเด่น นำท่านเดินทางสู่ **ป้อมปราการลินเดนฮอฟ (Lindenhof)** ป้อมปราการโรมันโบราณบนเนินเขาใจกลางเมืองบริเวณริมแม่น้ำลิมมัท (Limmat River) ปัจจุบันเป็นที่พักผ่อนหย่อนใจ จุดนัดพบ และจุดชมวิวเมืองชั้นเยี่ยมจุดหนึ่งของชาวเมือง | เที่ยง บริการอาหารกลางวัน ณ ภัตตาคารจีน  นำท่านเดินทางสู่ **เขตนีเดอร์ดอร์ฟ (Niederdorf)** เขตหมู่บ้านโบราณอีกแห่งของเมืองซูริค เป็นเขตปลอดรถ เหมาะแก่การเดินชมอาคารบ้านเรือนสไตล์ยุโรปโบราณ นอกจากนั้นยังเป็นแหล่งของเก่าชั้นเยี่ยม มีร้านค้าจำพวกงานฝีมือและงานศิลปะอยู่เป็นจำนวนมาก นำท่านเดินทางสู่ **ถนนบานโฮฟซตราสเซอ (Bahnhofstrasse)** เป็นย่านธุรกิจการค้าสำคัญของเมือง มีความยาวประมาณ 1.4 กิโลเมตร เป็นถนนที่เป็นที่รู้จักในระดับนานาชาติว่าเป็น ถนนช้อปปิ้งที่มีสินค้าราคาแพงที่สุดแห่งหนึ่งของโลก ตลอดสองข้างทางล้วนแล้วแต่เป็นที่ตั้งของห้างสรรพสินค้า ร้านค้าอัญมณี ร้านเครื่องประดับ ร้านนาฬิกาและโรงแรมระดับหรู ถัดจากถนนบานโฮฟซตราสเซอ คือ **ถนนออกัสตินเนอร์กาส (Augustinergasse)** ถนนเก่าแก่สายเล็กๆ ที่มีมาตั้งแต่สมัยยุคกลาง ตลอดสองข้างทางเป็นที่ตั้งของอาคารบ้านเรือนที่มีหน้าต่างไม้แกะสลัก สร้างขึ้นจากช่างฝีมือในยุคกลาง  ค่ำ บริการอาหารค่ำ ณ ภัตตาคาร อาหารท้องถิ่น  ที่พัก Hotel Movenpick Zurich Airport  ระดับ 4 ดาว หรือเทียบเท่า |



**Day8 สนามบินซูริค – สนามบินอาบูดาบี**

เช้า บริการอาหารเช้า ณ ห้องอาหารของโรงแรม

นำท่านเดินทางสู่ **สนามบินซูริค** ประเทสวิตเซอร์แลนด์ (ใช้เวลาในการเดินทางประมาณ 1 ชั่วโมง)

11.25 นำท่านเดินทางสู่ **สนามบินอาบูดาบี** ประเทศสหรัฐอาหรับเอมิเรตส์ โดยสายการบิน **Etihad Airline** เที่ยวบินที่

**EY 052** (บริการอาหารและเครื่องดื่มบนเครื่อง) ใช้เวลาเดินทางประมาณ 6 ชั่วโมง 30 นาที

19.40 เดินทางถึง **สนามบินอาบูดาบี** ประเทศสหรัฐอาหรับเอมิเรตส์ เพื่อรอการเปลี่ยนเครื่องกลับสู่กรุงเทพฯ

21.45 นำท่านเดินทางสู่ **สนามบินสุวรรณภูมิประเทศไทย** โดยสายการบิน **Etihad Airline** เที่ยวบินที่ **EY 402**

(บริการอาหารและเครื่องดื่มบนเครื่อง) ใช้เวลาเดินทางประมาณ 5 ชั่วโมง 30 นาที

**Day9 สนามบินสุวรรณภูมิ – ประเทศไทย**

07.20 เดินทางถึง **สนามบินสุวรรณภูมิ ประเทศไทย** โดยสวัสดิภาพ...พร้อมความประทับใจ

|  |  |  |  |
| --- | --- | --- | --- |
| **อัตราค่าบริการ** | | | |
| **วันเดินทาง** | **ราคาทัวร์/ท่าน**  **พักห้องละ 2-3 ท่าน** | **ราคาทัวร์ไม่รวม**  **ตั๋วเครื่องบิน** | **ราคา**  **ห้องพักเดี่ยว** |
| 14 – 22 พฤษภาคม 2565 | 129,900 | 112,000 | 19,600 |
| 11 – 19 มิถุนายน 2565 | 129,900 | 112,000 | 19,600 |
| 10 – 18 กรกฎาคม 2565 | 129,900 | 112,000 | 19,600 |
| 07 – 15 สิงหาคม 2565 | 129,900 | 112,000 | 19,600 |
| 10 – 18 กันยายน 2565 | 129,900 | 112,000 | 19,600 |
| 08 – 16 ตุลาคม 2565 | 129,900 | 112,000 | 19,600 |

อัตราค่าบริการสำหรับเด็กอายุไม่เกิน 2 ปี ณ วันเดินทางกลับ (Infant) ท่านละ 20,000 บาท

อัตรานี้ ยังรวมค่าทิปคนขับรถ มัคคุเทศก์ท้องถิ่น และ หัวหน้าทัวร์ ท่านละ 2,500 บาท

ราคาทัวร์ข้างต้นรวมค่าวีซ่าเชงเก้น ราคาประมาณ 4,000 บาท (ราคาอาจมีการเปลี่ยนแปลงตามค่าเงินในแต่ละวัน)

โดยเจ้าหน้าที่ของบริษัทฯ อำนวยความสะดวกในการยื่น และให้คำแนะนำแก่ท่าน

สำคัญโปรดอ่าน

1. กรุณาทำการจองล่วงหน้าก่อนเดินทางอย่างน้อย 30 วัน พร้อมชำระเงินมัดจำท่านละ 60,000 บาท/ท่าน และชำระส่วนที่เหลือ 30 วัน ก่อนการเดินทาง กรณีวันเดินทางน้อยกว่า 21 วัน ต้องชำระค่าทัวร์เต็มจำนวน 100% เท่านั้น
2. อัตราค่าบริการนี้ จำเป็นต้องมีผู้เดินทาง จำนวน 10 ท่าน ขึ้นไป ในแต่ละคณะ กรณีที่มีผู้เดินทางไม่ถึงตามจำนวนที่กำหนด ทางบริษัทฯ ขอสงวนสิทธิ์ในการเลื่อนการเดินทาง หรือเปลี่ยนแปลงอัตราค่าบริการ (ปรับราคาเพิ่มขึ้น เพื่อให้คณะได้ออกเดินทาง ตามความต้องการ)
3. ท่านที่ต้องออกบัตรโดยสารภายในประเทศ (ตั๋วเครื่องบิน, รถทัวร์, รถไฟ) กรุณาสอบถามที่เจ้าหน้าที่ทุกครั้งก่อนทำการออกบัตรโดยสาร เนื่องจากสายการบินอาจมีการปรับเปลี่ยนไฟล์ท หรือ เวลาบิน โดยไม่แจ้งให้ทราบล่วงหน้า และการแนะนำจากเจ้าหน้าที่เป็นเพียงการแนะนำเท่านั้น
4. นักท่องเที่ยวที่ต้องการเดินทางโปรแกรมข้างต้นควรทำการจอง และ ส่งเอกสารเพื่อขอวีซ่าหมู่คณะก่อนเดินทางอย่างน้อย 45 วัน วันหยุดนักขัตฤกษ์ 60 วัน หากระยะเวลาน้อยกว่าที่ระบุไว้ข้างต้น ขอสงวนสิทธิ์ในการขอวีซ่าประเภทอื่นซึ่งอาจมีค่าใช้จ่ายเพิ่ม หรือมีผลต่อการพิจารณาวีซ่าของท่าน















